দৌৰ ৰাণী হিমা দাসৰ লগতে তেওঁৰ পৰিয়ালক ভাৰতৰ যিকোনো ঠাইতে বিনামূলীয়া চিকিৎসা সুবিধা আগবঢ়াব গুৱাহাটীস্থিত হায়াট হস্পিতালে। হিমা দাসক অভিনন্দন জনোৱাৰ উদ্দেশ্যে আজি গুৱাহাটীৰ লতাশিল খেলপথাৰত আছুয়ে আয়োজন কৰা এক অনুষ্ঠানত চিকিৎসালয়খনে এই ঘোষণা কৰে।
তদুপৰি একে অনুষ্ঠানতে নেমকেয়াৰ হস্তপিতালেও দৌৰবিদ গৰাকীৰ গোটেই পৰিয়ালটোলৈ ৫ লাখ টকাৰ স্বাস্থ্য বীমা আগবঢ়োৱাৰ কথা ঘোষণা কৰে।
আজিৰ উক্ত অভিনন্দন অনুষ্ঠানত কেইবাখনো মহাবিদ্যালয়, ক্ৰীড়া ক্লাবকে ধৰি প্ৰায় ১৬০টা বিভিন্ন সংগঠনে হিমাক সম্বৰ্ধনা জনায়।
আছুয়ে হিমাক স্থপতি বীৰেন সিংহই সাজি উলিওৱা এটি স্মাৰক, এখন প্ৰসস্তিপত্ৰ আৰু এখন ফুলাম গামোচাৰে সম্বৰ্ধনা জ্ঞাপন কৰে।
হিমাক উৎকৃষ্ট প্ৰক্ষিশণৰ প্ৰদানৰ বাবে ৰাজ্য চৰকাৰক প্ৰৰ্যাপ্ত আন্তঃগাঠনি গঢ়ি তুলিবলৈ আহ্বান জনাই ভট্টচাৰ্যই হিমাক সোণৰ পদকৰ বাবে হেঁচা নিদিবলৈ সকলো লোকলৈ আহ্বান জনায়।
ইয়াৰ উপৰি আছুৰ সাধাৰণ সম্পাদক লুৰিণজ্যোতি গগৈয়ে ৰাজ্য চৰকাৰক শীঘ্ৰে এখন সৰ্বাত্মক ক্ৰীড়া নীতি প্ৰস্তুত কৰিবলৈ আহ্বান জনায়।
আজিৰ অনুষ্ঠানত হিমাৰ পৰিয়ালৰ লগতে প্ৰশিক্ষক নিপন দাস আৰু নৱজিত মালাকাৰ উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
